als_Latn dik_Latn sag_Latn
19 ditë para datës së zgjedhjeve, partisë së Ben Blushit i largohet edhe një figurë tjetër nga radhët e tij. Neritan Seferkolli, ka qenë një nga më aktivët brenda kësaj force politike, si dhe kandidoi përballë blushit për kreun e LIBRA. Për Blitz.al, Seferkolli ka treguar arsyet e largimit nga kjo parti, si dhe mosfunksionimin e shumë hallkave brenda saj.
“U shkel statuti në çdo pikë. Gjithashtu vendosja e njerëzve të paaftë në role drejtuese të cilat nuk i parashikon statuti si pozicione. Çdokush në atë parti është i detyruar të dëgjojë dhe respektojë se kështu do kryetari.
Këta njerëz hiqen si gjithologë dhe kanë përkrahje të kryetarit dhe nënkryetares. Unë s’mund të isha kurrë pjesë e një partie ku i vetmi qëllim është nxjerrja e kryetarit dhe nënkryetares si deputetë.
“Duke qenë se është në modë krijimi i një partie nga të gjithë ata që humbasin në zgjedhjet për kryetar, unë s’mund të isha një politikan më i vogël dhe as pa eksperiencë si të tjerët. Unë krijova partinë time, e cila është një parodi ndaj sistemit politik shqiptar. Është një tallje e vazhdueshme ndaj të gjithëve. Pra, e thënë troç, ashtu si realisht funksionojnë gjërat. Madje në këtë mënyrë do të nxjerrim dhe propozime konkrete.
Kjo partia ime që i gëzon shqiptarët me tallje nuk ka asnjë ndryshim nga partia Zgjidhja, sepse as ata nuk janë të regjistruar në gjykatë. Partia ime s’ka asnjë ndryshim nga partia PSV91 dhe as nga Partia Agrare apo Aleanca Kuq e Zi”, përfundoi Seferkolli.
als_Latn als_Latn als_Latn als_Latn als_Latn